polyglot-tagger/wikipedia-language-snippets-filtered huggingface dataset:
2015 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் பாக்கித்தான் அணியில் இடம் பெற்றார். ஆனால் விளையாடும் வாய்ப்பு கிடைக்கவில்லை. 2015 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் மேற்கொண்டது. அக்டோபர் 3 இல் அராரே துடுப்பாட்ட அரங்கத்தில் நடைபெற்ற இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியின் மட்டையாட்டத்தில் 3 பந்துகளைச் சந்தித்த இவர் ஓட்டங்கள் எடுக்காமல் பன்யங்கரா பந்துவீச்சில் ஆட்டமிழந்தார்.பந்துவீச்சில் 8 ஓவர்கள் வீசி 39 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை.இந்தப் போட்டியில் சிம்பாப்வே அணி டக்வோர்த் லூயிஸ் முறையில் 5 ஓட்டங்கள் வித்தியாசத்தில் வெற்றி பெற்றது.
அக்டோபர் 5 இல் நடைபெற்ற இரண்டாவது போட்டியில் தனது முதல் ஐந்து இலக்குகளைக் கைப்பற்றினார். இந்தப் போட்டியில் சிம்பாப்வே அணி 161 ஓட்டங்களில் அனைத்து இலக்குகளையும் இழந்தது.மேலும் பிலால் 25 ஓட்டங்களை விட்டுக் கொடுத்து 5 இலக்குகளைக் கைப்பற்றினார். பின் மட்டையாட்டத்தில் துவக்க வீரராக களம் இறங்கி 39 பந்துகளில் 38 ஓட்டங்களை எடுத்தார். ஆனால் இந்தப் போட்டியில் இவரின் பந்துவீச்சு முறையானது சந்தேகத்திற்கு உள்ளானது. இதனால் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டத் தொடரிலிருந்து விலக்கப்பட்டார். பின் இவரின் பந்துவீச்சு முறையானது பன்னாட்டுத் துடுப்பாட்ட அவையினால் அக்டோபர் 30, 2015 இல் ஏற்றுக்கொள்ளப்பட்டது.
இவர் விளையாடிய முதல் இருபது 20 போட்டியில் 114 ஓட்டங்கள் எடுத்தார். இதன் மூலம் அறிமுக பன்னாட்டு இருபது20 போட்டியில் அதிக ஓட்டங்கள் எடுத்தவர் எனும் சாதனை புரிந்தார். 2018 ஆம் ஆண்டிற்கான பாக்கித்தான் கோப்பைக்கான போட்டியில் இவர் சிந்து மாகாணம் சார்பாக விளையாடினார். இந்தத் தொடரின் நான்கு போட்டிகளில் விளையாடி 6 இலக்குகளைக் கைப்பறினார்.இதன் மூலம் அதிக இலக்குகளை வீழ்த்தியவர்கள் வரிசையில் முதலிடம் பிடித்தார்.
முகமது பிலால் ஆசிப் பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக, தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
முகமது பிலால் ஆசிப் செப்டம்பர் 24, 1985 இல் பிறந்தார். இவரின் தந்தை குவைத்தில் மின் வினைஞராக வேலை பார்த்து வந்தார். இவரின் மருமகன் சாக்கித் சையத் உள்ளூர்ப் போட்டிகளில் வேகப் பந்து வீச்சாளராக விளையாடி வந்தார்.
2014 ஆம் ஆண்டில் பாக்கித்தான் துடுப்பாட்ட அணி ஐக்கிய அரபு அமீரகத்தில் சுற்றுப் பயணம் செய்து விளையாடியது. ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். சயீத் அஜ்மல் பந்துவீச்சில் முறையானதாக இல்லை என இவர் போட்டிகளில் விளையாடத் தடை விதிக்கப்பட்டது. எனவே அவருக்குப் பதிலாக ஷாவிற்கு வாய்ப்பு கிடைத்தது. இந்தப் போட்டியில் 116 ஓட்டங்கள் விட்டுக் கொடுத்து 7 இலக்குகளைக் கைப்பற்றினார். ஸ்டீவ் சிமித்தின் இலக்கினை தனது முதல் இலக்காகக் கைப்பற்றினார். இந்தப் போட்டியில் பாக்கித்தான் அணி 221 ஓட்டங்கள் வித்தியாசத்தில் வெற்றி பெற்றது. இரண்டாவது போட்டியில்; 91 ஓட்டங்கள் விட்டுக் கொடுத்து 5 இலக்குகளைக் கைப்பற்றினார். இந்தப் போட்டியில் பாக்கித்தான் அணி 356 ஓட்டங்களில் வெற்றி பெற்று தொடரைக் கைப்பற்றியது. இந்தத் தொடரின் முடிவில் 207 ஓட்டங்களுக்கு 12 இலக்குகளைக் கைப்பற்றி அதிக இலக்குகள் வீழ்த்தியவர்கள் பட்டியலில் இரண்டாம் இடம் பிடித்தார்.
பாகிஸ்தான் முதல் தர உள்நாட்டு துடுப்பாட்ட சுற்றில் கைபர் பக்துன்க்வா துடுப்பாட்டப் அணி, அபோட்டாபாத் ரைனோஸ், பாகிஸ்தான் சுங்க துடுப்பாட்டப் அணி மற்றும் சுய் வடக்கு எரிவாயு பைப்லைன்ஸ் லிமிடெட் உள்ளிட்ட பல அணிகளுக்காக ஷா விளையாடியுள்ளார். பாகிஸ்தான் அ துடுப்பாட்ட அணிக்காகவும் துடுப்பாட்டப் போட்டிகளில் விளையாடியுள்ளார் . இவர் 2017–18 பிக் பாஷ் லீக் பருவத்திற்காக சக பாகிஸ்தானிய வீரர் சதாப் கானுடன் பிரிஸ்பேன் ஹீட் துட்ப்பாட்ட அணிக்காக விளையாடத் தேர்வு செய்யப்பட்டார். 2018–19 பங்களாதேஷ் பிரீமியர் லீக்கிற்கான வரைவைத் தொடர்ந்து, அக்டோபர் 2018 இல், குல்னா டைட்டன்ஸ் அணிக்கான அணியில் இடம் பெற்றார்.
ஷா 2011 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப் பயணம் செய்து விளையாடியது. செப்டம்பர் 14 இல் சிம்பாப்வே துடுப்பாட்ட அணிக்கு எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 10 ஓவர்கள் வீசி 51 ஓட்டங்களை விட்டுக் கொடுத்து ஜிம்பாப்வேயின் தொடக்க ஆட்டக்காரர் வுசி சிபாண்டா மற்றும் நட்சத்திர விக்கெட் கீப்பர்-பேட்ஸ்மேன் டடெண்டா தைபு ஆகிய 2 இலக்கினை வீழ்த்தினார். ஆகஸ்ட் 2018 இல், பாகிஸ்தான் கிரிக்கெட் வாரியம் 2018–19 சீசனுக்கான மைய ஒப்பந்தத்தை வழங்கிய முப்பத்து மூன்று வீரர்களில் இவரும் ஒருவர் ஆவார்
குயாசிர் ஷா பாக்கித்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். தேர்வுத் துடுப்பாட்டப் போட்டிகளில் விரைவாக 100 இலக்குகளை வீழ்த்தியவர்கள் வரிசையில் இரண்டாம் இடம் பிடித்தார். இடது கை கழல்திருப்பப் பந்துவீச்சாளரான இவர் சிறந்த பந்துவீச்சாளர்களில் ஒருவராக அறியப்படுகிறார். நவீன துடுப்பாட்டத்தில் உள்ள சிறந்த கழல் திருப்பப் பந்துவீச்சாளர்களில் ஒருவர் இவர் என ஷேன் வோர்ன் தெரிவித்தார். 1986 ஆம் ஆண்டில் கைபர் பக்துன்குவாவில் பிறந்தார்.
2016 ஆம் ஆண்டில் பாக்க்கித்தான் துடுப்பாட்ட அணி இங்கிலாந்தில் சுற்றுப் பயணம் மேற்கொண்டு துடுப்பாட்டப் போட்டிகளில் விளையாடியது. ஜூலை 2016 இல் இலார்ட்சு மைதானத்தில் , இங்கிலாந்துத்துத் துடுப்பாட்ட அணி எதிரான தேர்வுத் துடுப்பாட்டப் போட்டியில் இவர் ஐந்து இலக்குகளைக் கைப்பற்றினார். இதன்மூலம் 1996 இல் முஷ்டாக் அகமதுவுக்குப் பிறகு லார்ட்ஸில் நடந்த ஒரு தேர்வுத் துடுப்பாட்டப் போட்டியில் ஐந்து இலக்குகளைக் வீழ்த்திய முதல் கால் சுழற்பந்து வீச்சாளரர் எனும் சாதனை படைத்தார். மேலும் இலார்ட்சு மைதானத்தில் ஒரு போட்டியில் அதிக இலக்குகளைக் கைப்பற்றிய பந்து வீச்சாளர் என்ற பெருமையையும் பெற்றார்.
சூன் 2015 இல் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இலக்கினை வீழ்த்தியதன் மூலம் 50 இலக்குகளைக் கைப்பற்றினார். இது இவரின் ஒன்பதாவது போட்டியாகும். இதன் மூலம் விரைவாக 50 இலக்குகளை வீழ்த்திய முதல் பாக்கித்தானிய வீரர் மற்றும் சர்வதேச அளவில் ஐந்தாவது கழல் திருப்பப் பந்துவீச்சாளர் னும் சாதனை படைத்தார். இதற்கு முன்பாக வக்கார் யூனிசு, முகமது ஆசிப், சபிர் அகமது ஆகியோர் பத்துப் போட்டிகளில் 50 இலக்குகளை வீழ்த்தியதே சாதனையாக இருந்தது.
2014 ஆம் ஆண்டில் ஐக்கிய அரபு அமீரகத்தில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். பாக்கித்தான் துடுப்பாட்ட அணி இலங்கையில் சுற்றுப் பயணம் செய்து விளையாடியது . இந்தத் தொடரில் இலக்கினை வீழ்த்திய போது தேர்வுத் துடுப்பாட்டப் போட்டியில் விரைவாக 50 இலக்குகளை வீழ்த்திய பாக்கித்தானிய வீரர் எனும் சாதனை படைத்தார்.
1986 ஆம் ஆண்டில் கைபர் பக்துன்க்வாவின் ஸ்வாபியில் ஒரு பஷ்தூன் குடும்பத்தில் பிறந்த ஷா, பாகிஸ்தான் வேகப்பந்து வீச்சாளர் ஜுனைத் கான் மற்றும் ஆஸ்திரேலிய சுழற்பந்து வீச்சாளர் ஃபவாத் அகமது ஆகியோரின் உறவினர் ஆவார்.
பழைய காலத்தில் படை வீரர்கள் இக்கிராமத்தில் தங்கி இளைப்பறிச் செல்வர். வரலாற்றுச் சிறப்பு மிக்க அசோகரின் கல்வெட்டுகளின் ஒன்று சபாஷ் கார்கி கிராமத்தில் உள்ளது. அசோகரின் மௌரியப் பேரரசில் சபாஷ் கார்கி பௌத்தர்களின் நகரமாக விளங்கியது. பண்டைய காலத்தில் சபாஷ் கார்கியைச் சுற்றிலும் பிக்குகளின் வழிபாட்டுத் தலமான சைத்தியங்களும், தூபிகளும் கொண்டிருந்தது.
பழம்பெரும் பாறைக் கல்வெட்டுகள் கொண்டிருக்கும் சபாஷ் கார்கி நகரத்தில், இரண்டு பெரிய பாறைகளில் கரோஷ்டி எழுத்து முறையில் எழுதப்பட்ட கல்வெட்டுக் குறிப்புகள் உள்ளது. இப்பாறை கல்வெட்டுகள் கிமு மூன்றாம் நூற்றாண்டில் , மௌரியப் பேரரசர் அசோகரின் ஆணையால் நிறுவப்பட்டது.
சபாஷ் கார்கி அல்லது சபாஷ்கார்கி , அசோகரின் கல்வெட்டுகள் கொண்ட கிராமம் ஆகும். இக்கிராமம் பாகிஸ்தானின் வடமேற்கில் அமைந்த கைபர் பக்துன்வா மாகாணத்தின், மார்தன் மாவட்டத்தில், கடல் மட்டத்திலிருந்து 293 மீட்டர் உயரத்தில் உள்ளது.
இமயமலையில் பசுமை சூழ்ந்த சபாஷ் கார்கி கிராமம், மார்தன் மாவட்டத்தின் நிர்வாகத் தலைமையிடமான மார்தன் நகரத்திலிருந்து பனிரெண்டு கிலோ மீட்டர் தொலைவில் உள்ளது.
ஜெயராமன் இந்தியாவில், தமிழ்நாட்டில், திருவாரூர் மாவட்டம், திருத்துறைப்பூண்டியை அடுத்த கட்டிமேடு கிராமத்தில் ஒரு விவசாயக் குடும்பத்தில் ஏப்ரல் 15-ஆம் தேதி 1968-ஆம் ஆண்டு ராமசாமி வாண்டையார் - முத்துலெட்சுமி தம்பதிக்கு மூன்றாவது மகனாக பிறந்தார். 9 ஆம் வகுப்பு வரை மட்டுமே படித்த இவர், திருத்துறைப்பூண்டியில் அச்சுக்கூடத்தை நடத்தி வந்தார். தந்தையின் விவசாயத்தை இடையே செய்தார். நஞ்சில்லா உணவை முன்னிறுத்தி 2003 இல் பூம்புகார் முதல் கல்லணை வரை ஒரு மாத காலம் நம்மாழ்வார் நடத்திய விழிப்புணர்வு நடைபயணத்தில் ஜெயராமன் பங்கேற்றார். அந்தப் பயணத்தின்போது, காட்டுயாணம் உட்பட 7 பாரம்பரிய நெல் ரகங்களின் விதைகளை சில விவசாயிகள் நம்மாழ்வாரிடம் வழங்கினர். அவற்றை ஜெயராமனிடம் ஒப்படைத்த நம்மாழ்வார், அவற்றை மறுஉற்பத்தி செய்து விவசாயிகளிடம் பரப்ப வேண்டும் என்று கேட்டுக்கொண்டார்.
இவர் பாரம்பரிய நெல் இரகங்களை விவசாயிகள் விளைவிக்க வேண்டும் என்ற முயற்சியில், விவசாயிகளிடையே தொடர்ந்து விழிப்புணர்வு ஏற்படுத்தி வந்தார். விதைப் பாதுகாப்பு, இயற்கை விவசாயம் குறித்தும் பல்வேறு வேளாண் பணிகள் குறித்தும் விழிப்புணர்வு பிரச்சாரம் மேற்கொண்டார். பாரம்பரிய நெல் ரகங்களைத் தேடி, அவற்றை மீட்டெடுக்கும் பயணத்தை ஜெயராமன் தொடங்கினார். சுமார் 169 வகையான பாரம்பரிய, அரிய வகை நெல் வகைகளை மீட்டெடுத்துள்ளார். திருத்துறைப்பூண்டி அருகே ஆதிரெங்கம் கிராமத்தில் அமெரிக்காவில் வசிக்கும் நரசிம்மன் என்பவர் வழங்கிய 5 ஏக்கர் நிலத்தில், ஜெயராமனால் பாரம்பரிய நெல் மையம் உருவாக்கினார். இந்த மையம் இயற்கை வேளாண் ஆர்வலர்களுக்கு வழிகாட்டும் ஒரு ஆய்வு மையமாக திகழ்கிறது இவர் பாரம்பரிய நெல்விதைகளை விவசாயிகளுடன் பகிர்ந்து கொள்கிறார்.
இவர் மரபணு மாற்ற விதை திட்டங்களுக்கு எதிராகப் போராடியவர் ஆவார். பாரம்பரிய நெல் விதைகளைக் காப்பாற்றியமைக்காக மத்திய, மாநில அரசுகளின் விருதினைப் பெற்றார். இவரது பணிகளுக்காக விசய் தொலைக்காட்சியின் மாற்றம் தேவை நிகழ்ச்சி இவருக்கு இயற்கை விதை நெல் மீட்பாளர் விருதை வழங்கியது. இவரது பணிகளை அங்கீகரிக்கும் வகையில், தேசிய அடிப்படை நிலை கண்டுபிடிப்பு - பாரம்பரிய அறிவுக்கான விருதையும், இளம் காந்தியத் தொழில்நுட்பக் கண்டறிதலுக்கான சம்மான் விருதையும் மத்திய அரசின் அறிவியல் தொழில்நுட்ப அமைச்சகம் வழங்கி கவுரவித்துள்ளது.
இரா. ஜெயராமன் ஒரு விவசாயி, பாரம்பரிய விதை நெல்களைக் காக்கும் பணியில் தன்னை அர்பணித்து நெடுங்காலமாகச் செயற்பட்டுக் கொண்டு இருந்தவர். நமது நெல்லைக் காப்போம் இயக்கத்தின் ஒருங்கிணைப்பாளர். நம்மாழ்வாரின் ஒர் இணைச் செயற்பாட்டாளர் ஆவார்.
ஜோன் பிராக்டரின் ஊா்வன குறித்த ஆா்வம், பிரித்தானிய அருங்காட்சியகத்தில் ஊா்வன மற்றும் மீன்களின் பாதுகாவலராகப் பணி புரிந்த ஜாா்ஜ் ஆலபர்ட் பௌலிங்கா் அவா்களின் கவனத்தை ஈா்த்தது. ஜோன் பிராக்டா் பள்ளிப் படிப்பை முடித்த பின்பு பௌலிங்கரால் அழைக்கப்பட்டு, 1916 ஆம் ஆண்டு அவருக்கு உதவியாளராக நியமித்தகொள்ளப்பட்டார். பின்பு பிராக்டருக்கு தெற்கு கிங்ஸ்டன் அருங்காட்சியகத்தில் தன்னாா்வுத் தொண்டராகப் பணியாற்றும் வாய்ப்புக் கிட்டியது. பௌலிங்கரால் வழிகாட்டப்பட்ட ஜோன், பல்கலைக்கழக படிப்பு பெற்றிருக்காவிட்டாலும் விலங்கியல் தொடா்பான படிப்பில் ஈடுபட முடிந்தது. தமது 19-வது வயதில் தெற்கு மற்றும் மத்திய அமெரிக்க கண்ணாடி விாியன் பாம்புகளில் உள்ள வேறுபாடு குறித்த ஒரு ஆய்வுக் கட்டுரையை லண்டன் விலங்கியல் சங்கத்திற்கு சமா்ப்பித்துள்ளார். 1917 ஆம் ஆண்டு விலங்கியல் சங்கத்தில் உறுப்பினராகவும் தோ்ந்தெடுக்கப்பட்டுள்ளார். பௌலிங்கா் 1920 ஆம் ஆண்டு ஓய்வுபெற்ற போது, ஜோன் அருங்காட்சியகத்தில் இருந்த ஊா்வனவிற்கு பொறுப்பேற்றுக் கொண்டு ஒரு சிறிய மதிப்பூதியமும் பெற்றுக் கொண்டாா்.
1911 ஆம் ஆண்டிலிருந்து, ஊா்வனவற்றின் காப்பாளராக இருந்த எட்வாா்டு பௌலிங்கரிடம் கொண்டிருந்த நட்பின் காரணமாக ஜோன் பிராக்டரின் கலை மற்றும் தொழில் திறமைகள் விலங்கியல் சங்கத்தில் மிகவும் பிரபலமடைந்து அனைவரும் தொிந்து கொள்ளும் வண்ணம் அமைந்தது. லண்டன் உயிரியல் பூங்காவில் மீன் காட்சியகம் அமைக்கும் பொறுப்பு 1923 ஆம் ஆண்டு துவக்கத்தில் இவருக்கு வந்து சோ்ந்தது. அது சமயம் அவா் பிரித்தானிய அருங்காட்சியத்தில் வேலை செய்துகொண்டிருந்த போதும் பிராக்டா் தமது கலைத் திறமையைப் பயன்படுத்தி பல மாதிாிகளை வடிவமைத்து பௌலிங்கருக்கு உதவினாா் . ஹொ்மில் உள்ள சேனல் தீவிலிருந்து, சா் காம்ப்டன் மெக்கன்சி என்பவா் அறிமுகத்துடனும் உதவியுடனும் ஏராளமான கிளிஞ்சல் மணலைக் கொண்டுவந்து மீன் காட்சியகம் அமைக்க உதவி செய்தாா். பின்னா் எட்வா்டு பௌலிங்கா் மீன் காட்சியகத்தின் இயக்குநராக நியமிக்கப்பட்ட போது, ஜோன் பிராக்டா் ஊா்வனவற்றின் காப்பாளராக பௌலிங்கருடைய பதவியில் நியமிக்கப்பட்டாா்.
ஜோன் பீசாம்ப் பிராக்டா் ஒரு பிரித்தானிய விலங்கியலாளரும், உலகிலேயே பிரபலமான மிகச் சிறந்த ஊா்வன அறிவியலாளரும் ஆவாா். இவா் முதலில் பிரித்தானிய அருங்காட்சியகத்திலும், பின் லண்டன் உயிரியல் சங்கத்திலும், அதன் பின்னா் லண்டன் உயிரியல் பூங்காவில் ஊா்வனவற்றின் காப்பாளராகவும் பணிபுரிந்தாா். அவா் குறுகிய வாழ் நாளில், நோய்வாய்பட்டிருந்தாலும் மிருகங்களை வளா்ப்பதிலும், காப்பதிலும், வகைப்படுத்தி காட்சிப்படுத்துதலிலும் மிகப்பெரிய பங்களிப்பை ஆற்றியுள்ளார். இவா் அடைத்துவைக்கப்பட்ட ‘கோமோடோ டிராகன்’ என்னும் விலங்கு குறித்த கட்டுரை உட்பட உயிாினங்கள் தொடா்பான பல அறிவியல் கட்டுரைகளை வெளியிட்டுள்ளார்.
‘நோர்லாண்டு’ பள்ளியில் படித்துக்கொண்டிருக்கும் பொழுதே இவருக்கு நீரிலும் தரையிலும் வாழும் மிருகங்கள் மீதும், ஊா்வன மீதும் ஈடுபாடு இருந்து வந்தது. 10-வது வயதிலிருந்தே பாம்புகளையும், பல்லிகளையும் செல்லப்பிராணிகளாக வளா்த்து வந்துள்ளார். ஏறக்குறைய பிரித்தானிய ஊா்வனவைகளை அறிந்தவராக இருந்தாா். ஒரு பெரிய டால்மேசியன் வகைப் பல்லியை இவா் எப்பொழுதும் கூடவே வைத்திருந்தாா். இவா் உடல்நலமில்லாத குழந்தையாக இருந்தாலும், தமது 12-வது வயதில் ஆறு மாதங்கள் சுவிட்சா்லாண்டு நாட்டில் தங்கியிருந்த பொழுது நாட்டியத்திலும் மற்றும் தாவரவியலில் ஆா்வம் காட்டியுள்ளார். இவருடைய தீராத வயிற்று நோயிலிருந்து இந்தக் காலத்தில்தான், இவா் அவதியுறாமலிருந்தாா்.
ஜோன் பிராக்டா் ஆகஸ்டு மாதம் ஐந்தாம் தேதி 1897 ஆம் ஆண்டு கென்சிங்டன் சதுக்கம் என்னும் இடத்தில் ஜோஸப் மற்றும் எலிசபெத் என்னும் பெற்றோருக்கு மகளாகப் பிறந்தாா். இவா் தந்தை ஒரு பங்கு வா்த்தகா், தாய் ஒரு கலைஞா். இவா் பாட்டனாா் வில்லியம் புருக் பேங்க், மான்சஸ்டா் நகாில் ஒரு பெரிய வணிகா், கலையை வளா்க்கும் பண்பினா் மற்றும் இயற்கையை நேசிக்கும் ஆா்வமுடையவா் ஆவாா். கலையிலும், அறிவியலிலும் குடும்பத்தில் அனைவருக்கும் இருந்த ஆா்வம் இயற்கையாகவே இவருக்கும் இவரது தமக்கையாா் கிருஷ்டாபெல் பிராக்டருக்கும் இருந்தது. இவரது வீட்டில் இருந்த பெரிய தோட்டம் இவா்களுக்கு இயற்கையின் வரலாற்றின் மீது ஒரு பற்றை வளா்த்தது.
‘ஹேம்மா்சித்’ நகாில் உள்ள புனித பால் பெண்கள் பள்ளியில் படிக்கும் பொழுதும் ஊா்வன மீது ஆா்வம் காட்டி வந்துள்ளார். இவா் 16 வயது அடைந்த பொழுது, ஒரு முதலைக் குட்டியை வாங்கி, அதனைச் செல்லப்பிராணியாக வளா்த்து பள்ளிக்கும் எடுத்துச் சென்றுள்ளார். இது அனைவரையும் திகைக்க வைத்துள்ளது. இவா் சிறந்த மாணவியாக இருந்த பொழுதும் கூட, உடல் நலக் குறைவால் படிப்பில் தொய்வு ஏற்பட்டது. இவருக்கு சிறந்த வாய்ப்பு இருந்தும், உடல் நலக் குறைவினால், கேம்பிாிட்ஜ் பல்கலைக் கழகத்தில் சேர்ந்து படிக்க இயலவில்லை.
பின்னா், கட்டிடக் கலைஞா் சா் எட்வாா்டு கை டாபா் , எடுப்பான முன் நுழைவாயிலை வடிவமைப்பதற்கு பிராக்டா், பீட்டா் சாமா்ஸ் மிட் செல் என்பவருடன் இணைந்து ஆலோசனை வழங்கியுள்ளாா். இன்றுவரை இந்த நுழைவாயில் எவ்வித மாற்றமும் செய்யப்படாமல் உள்ளது இதன் சிறப்பாகும்.
இயற்கைச் சரித்திர அருங்காட்சியகத்தில் உள்ள நிலைமை பெண்களுக்கு எதிராக இருந்ததால் தாம் அங்கிருந்து வெளியேறியது தமக்கு மகிழ்ச்சியே அளித்தது என்று சிகாகோ நகரைச் சோ்ந்த காா்ல் பாட்டா்சன் ஸ்க்மிட் என்பவாிடம் தொிவித்துள்ளாா்.
மேலும் புவியியல் அடிப்படையில் மெசொப்பொத்தேமியாவை வடக்கு அல்லது மேல் மெசொப்பொத்தேமியா , தெற்கு அல்லது கீழ் மெசொப்பொத்தேமியா எனப் பிரிக்கப்படுகிறது. பாக்தாத் வரையிலான வடக்கு அல்லது மேல் மெசொப்பொத்தேமியாவை ஜாகிரியா என்பர். பாக்தாத் முதல் பாரசீக வளைகுடா வரையிலான பகுதிகளை தெற்கு அல்லது கீழ் மெசொப்பொத்தேமியா என்பர் நவீன அறிவியல் பயன்பாட்டில், மெசொப்பொத்தேமியா என்ற சொல் பெரும்பாலும் காலவரிசைச் சொற்களாகும்.
நவீன மேற்கத்திய வரலாற்றியல் கருத்துகளின் படி, பண்டைய காலம் முதல் இசுலாமியர்களின் துவக்க ஆக்கிரமிப்புக் காலம் வரை மெசொப்பொத்தேமியா எனும் சொல் பயன்படுத்தப்பட்டது. மத்திய கிழக்கிலும், நடு ஆசியாவிலும், இசுலாமியர்களின் படையெடுப்புகளுக்குப் பின்னர், மெசொப்பொத்தேமியாவை, அரேபியர்கள் அரபு மொழியில் ஈராக் மற்றும் ஜசிரா என ஆவணப்படுத்தினர்.
மெசொப்பொத்தேமியாவின் புவியியல் பகுதியில் ஈராக், ஈரான், சிரியா மற்றும் துருக்கியின் தென்கிழக்குப் பகுதிகளை உள்ளடக்கியிருந்தது. மெசொபொதேமியாவின் மேற்கில் சிரியப் பாலைவனமும், தெற்கில் அராபியப் பாலைவனமும், தென்கிழக்கில் பாரசீக வளைகுடாவும், கிழக்கில் சக்ரோசு மலைத்தொடர்களும், வடக்கில் காக்கேசிய மலைகளாலும் சூழப்பட்ட பகுதிகளில் பாயும் டைகிரிசு ஆறு மற்றும் யூபிரட்டீஸ் ஆறுகளின் சமவெளிகள் முழுவதையும், உள்ளடக்கியதாகும்.
கிமு 4-ஆம் நூற்றாண்டில், சிரியாவின் வடக்கில் பாயும் யூப்பிரடீஸ் ஆற்றின் கிழக்குப் பகுதிகளைக் குறிக்க மெசொப்பொத்தேமியா என்ற கிரேக்கச் சொல் முதன் முதலில் பயன்படுத்தப்பட்டது. நவீன காலத்தில் மெசொப்பொத்தேமியா எனும் சொல் யூப்பிரடீஸ் - டைகிரீஸ் ஆற்றிற்கு இடைப்பட்ட பகுதிகளான தென்கிழக்கு துருக்கி, சிரியா மற்றும் ஈராக் நாடுகளின் பகுதிகளைக் குறிக்கப்படுகிறது.
மேற்காசியாவில் அசிரிய மக்களின் பேரரசான பண்டைய அசிரியாவின் தலைநகரம், டைகிரீஸ் ஆற்றின் வலது கரையில் அமைந்த அசூர் நகரத்தின் பெயரால் பல்லாண்டு காலம் நீடித்து விளங்கியது. இறுதியில் நினிவே, நிம்ருத் போன்ற நகர இராச்சியத்தினரால் அசிரியர்கள் வீழ்த்தப்பட்டனர்.
பண்டைய ஆவணங்களின் படி, வடக்கு மெசொப்பொத்தேமியாவில் பண்டைய அசிரியாவின் தலைநகரம் அசூர் உள்ளிட்ட முதன்மையான நகரங்களான நினிவே, நிம்ருத் மற்றும் எர்பில் முதன்மையான நகரங்கள் டைகிரீஸ் ஆற்றின் கிழக்கு கரையில் இருந்தன.
யூப்ரடீஸ் ஆற்றின் மேற்கில் அமைந்த ஸ்டெப்பிப் புல்வெளிகளையும் மற்றும் சக்ரோசு மலைத்தொடரின் மேற்குப் பகுதிகளையும், மெசொப்பொத்தேமியாவின் புவியியல் பகுதியாக பரந்த அளவில் ஏற்றுக்கொள்ளப்படுகிறது.
மெசொப்பொத்தேமியாவின் புவியியல் , தொன்மம் மற்றும் வரலாற்றின் படி, இரு பெரும் ஆறுகளான புறாத்து ஆறு மற்றும் டைகிரீஸ் ஆறுகளுக்கிடையே அமைந்த நிலப்பரப்பாகும்.
மெசொப்பொதேமியா, உலகின் மிகப் பழைய சுமேரிய நாகரிகம், சாலடிய நாகரிகம் போன்ற பண்டைய நாகரிகங்கள் தழைத்தோங்கியிருந்த நிலப்பரப்பாகும்.
ஆட்டத்தின் 18வது நிமிடத்தில் பிரான்சு வீரர் கிரீசுமன் அடித்த பந்தைத் தடுக்க முற்பட்ட குரோவாசிய வீரர் மஞ்சூக்கிச்சின் தலையில் பட்டு 'சுய கோலானது'. உலகக்கோப்பை வரலாற்றில் இறுதிப் போட்டி ஒன்றில் சுய கோல் போட்டது இதுவே முதல் முறையாகும். 2018 சுற்றில் இது 12வது சுய கோல் ஆகும். தொடர்ந்து 28வது நிமிடத்தில் குரோவாசியாவின் இவான் பெரிசிச் கோல் அடிக்க ஆட்டம் சமனானது. 38வது நிமிடத்தில் கோல் பகுதியில் குரோவாசிய வீரர் கையில் பந்து பட்டதால் பிரான்சுக்கு தண்ட உதை வாய்ப்பு வழங்கப்பட்டது. இதில் கிரீசுமன் கோல் காப்பாளரை ஏமாற்றி வலைக்குள் பந்தைத் தள்ளினார். முதல் அரைப் பகுதியில் பிரான்சு 2-1 என முன்னிலையில் இருந்தது.
2018 பீஃபா உலகக்கோப்பை காற்பந்து இறுதிப் போட்டி 2018 உலகக்கோப்பை காற்பந்து போட்டியின் கால்பந்து வெற்றியாளரைத் தெரிவுசெய்ய இடம்பெற்ற போட்டியாகும். இது பன்னாட்டுக் காற்பந்துச் சங்கங்களின் கூட்டமைப்பு அங்கத்துவ ஆண் தேசிய அணிகளுக்கிடையிலான நான்கு ஆண்டுகளுக்கொரு முறை இடம்பெறும் 21 வது உலகக்கோப்பை காற்பந்து இறுதிப் போட்டியாக அமைந்தது. இப்போட்டி உருசியாவில் மாஸ்கோ லூசினிக்கி அரங்கில் 15 சூலை 2018 அன்று, அரையிறுதிப்போட்டியின் வெற்றியாளர்களுக்கிடையில் இடம் பெற்றது.
இறுதிப் போட்டியை குரோவாசியா 18:00 மணிக்கு உள்ளூர் நேரம் ஆரம்பித்து வைத்தது. வெப்பநிலை 27 செ ஆக இருந்தது. ஆட்டத்தில் இடையிடையே இடியுடன் கூடிய மழை பெய்தது. 78,011 இரசிகர்கள் லூசினிக்கி அரங்கில் ஆட்டத்தைப் பார்வையிட்டனர். உருசியத் தலைவர் விளாதிமிர் பூட்டின், பிரெஞ்சுத் தலைவர் இம்மானுவேல் மாக்ரோன், குரோவாசியத் தலைவர் கொலிண்டா கிராபர் கிட்டாரோவிக் உட்படப் பத்து நாட்டுத் தலைவர்கள் பார்வையிட்டனர்.
இறுதிப் போட்டியை லூசினிக்கியில் நடத்துவது தொடர்பான இறுதி முடிவு 2012 டிசம்பர் 14 இல் டோக்கியோ நடைபெற்ற பீஃபா உயர்குழுக் கூட்டத்தில் எடுக்கப்பட்டது. இவ்வரங்கில் ஜூன் 14 ஆரம்ப நிகழ்வு உட்பட ஆறு போட்டிகளை நடத்தியுள்ளது. இவற்றில் மூன்று குழு நிலை ஆட்டங்களும், ஒரு 16-அணி ஆட்டமும், ஒரு அரையிறுதி ஆட்டமும் அடங்கும்.
லூசினிக்கி அரங்கு ஐரோப்பிய காற்பந்துச் சங்கங்களின் ஒன்றியத்தினால் நான்காவது வகை அரங்காகத் தரப்படுத்தப்பட்டுள்ளது. இது உருசியாவின் மிகப் பெரிய விளையாட்டரங்காகும். வழமையாக இதன் கொள்ளளவு 81,006 ஆகும், ஆனால் உலக்கோப்பைக்காக இதன் கொள்ளளவு 78,011 ஆகக் குறைக்கப்பட்டது.
இறுதிப் போட்டி மாஸ்கோ நகரில் லூசினிக்கி அரங்கில் நடைபெற்றது. லூசினிக்கி அரங்கு உருசியாவின் தேசிய அரங்கு ஆகும். இங்கு உருசிய தேசிய காற்பந்து அணி, மற்றும் சோவியத் அணிகளின் போட்டிகள் பல நடைபெற்று இடம்பெற்றுள்ளன.
அறிவிக்கப்பட்டாத இந்தியன் கிரிக்கெட் லீக்கில் வங்காளதேச அணி வீரர்கள் பதினான்கு பேர் கலந்து கொண்டதால் அவர்களை நீக்க வங்காளதேச துடுப்பாட்ட வாரியம் முடிவு செய்து புதிய வீரர்களை அனுமதிக்க தீர்மானித்தது. அக்டோபர் ,2008 இல் நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் அனுபவமில்லாத மூன்று வீரர்களை அணியில் சேர்ததது. அதில் நயீம் இஸ்லாமும் ஒருவர் ஆவார். வங்காளதேசத் தேர்வுக்குழுத் தலைவர் ரஃபுகுல் இஸ்லாம் , நயீம் சிறந்த திறமையான வீரர் எனத் தெரிவித்தார். இவர் மூன்று போட்டிகளிலும் கலந்து கொண்டார். அதில் இரன்டாவது போட்டியில் பந்துகளை சந்திக்காமல் ரன் அவுட் ஆனார். சிட்டகொங்கில் நடைபெற்ற மூன்றாவது மற்றும் கடைசிப் போட்டியில் இறுதிவரை ஆட்டமிழக்காமல் 46 ஓட்டங்கள் எடுத்தார். இருந்தபோதிலும் வங்காளதேச அணி 79 ஓட்டங்களில் தோல்வி அடைந்தது.
முகமது நயீம் இஸ்லாம் வங்காளதேசத் துடுப்பாட்ட அணியின் வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம்,பன்னாட்டு இருபது20 போட்டிகளில் விளையாடி வருகிறார்.வலதுகை மட்டையாளரான இவர் வலது கை புறத்திருப்பப் பந்து வீச்சாளர் ஆவார். இவர் டிசம்பர் 31, 1986 இல் கைபந்தாவில் பிறந்தார். மேலும் இவர் வங்காளதேச அ அணி, 19 வயதிற்கு உட்பட்ட வங்காளதேச அணி, சிட்டகொங் கிங்ஸ், வங்காளதேச கிழக்கு மாகாண அணி ராஜ்ஷாசி மாகாண அணி மற்றும் ராங்பூர் மாகாண அணிகளுக்காக உள்ளூர்ப் போட்டிகளில் விளையாடி வருகிறார்.
பெப்ரவரி 12, 2005 இல் ராஜ்ஷாசி அணிக்காக பட்டியல் அ துடுப்பாட்டப் போட்டிகளில் அறிமுகமானார். சிட்டகொங் மாகாண அணிக்கு எதிரான துடுப்பாட்டப் போட்டியில் 8 பந்துகளில் 4 ஓட்டங்கள் எடுத்து ஆட்டமிழந்தார். அக்டோபர் 9, 2008 இல் நியூசிலாந்துத் துடுப்பாட்ட அணிக்கு எதிரான சர்வதேச போட்டியில் அறிமுகமானார். முதல் தரத் துடுப்பாட்டப் போட்டிகளில் டிசம்பர் 2011 வரை இவர் ஏழு நூறுகள் மற்றும் 17 ஐம்பது ஓட்டங்களை அடித்துள்ளார். பரிசல் மாகாணத் துடுப்பாட்ட அணிக்கு எதிரான போட்டியில் 136 ஓட்டங்கள் எடுத்ததே இவரின் அதிகபட்ச ஓட்டம் ஆகும்.
2017-18 ஆம் ஆண்டுகளில் நடைபெற்ற தாக்க பிரீமியர் கிரிக்கெட் லீக் தொடரில் லெஜண்ட்ஸ் ஆஃப் ருக்பான்ஜி அணிக்காக விளையாடினார். அந்தத் தொடரில் 16 போட்டிகளில் விளையாடி 720 ஓட்டங்கள் எடுத்து அதிக ஓட்டங்கள் எடுத்த ருக்பான்ஜி வீரர்கள் வரிசையில் முதலிடம் பிடித்தார். மேலும் 2018-19 ஆம் ஆண்டுகளில் நடைபெற்ற தேசிய துடுப்பாட்ட லீக்கில் ராங்பூர் மாகாண அணிக்காக ஆறு போட்டிகளில் விளையாடி 444 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த ராங்பூர் அணி வீரர்கள் வரிசையில் முதலிடம் பிடித்தார்.
இந்தத் தொடரில் சிறப்பாக விளையாடியதால் நியூசிலாந்துத் துடுப்பாட்ட அனிக்கு எதிரான தேர்வுத் துடுப்பாட்டத் தொடரில் இவருக்கு இடம் கிடைத்தது. முதல் ஆட்டப் பகுதியில் 14 ஓட்டங்களும் இரன்டாவது ஆட்டப் பகுதியில் 19 ஓட்டங்களும் எடுத்தார். பின் பந்துவீச்சில் டேனியல் ஃபிலின் இலக்கினை முதல் இலக்காகக் கைப்பற்றினார்.
ஜெசீகா இலெய்கு ஜோன்சு ஒரு வேல்சு பொறியாலரும் வானியற்பியலாளரும் ஆவார். இவர் இவர் கார்டிப் நகரைச் சேர்ந்தவர். இவர் 2012 ஆம் ஆண்டின் பிரித்தானிய இளம்பொறியாளர் தகைமை பெற்ர முதல் பெண் பொறியாளர் ஆவார். 99%. இவர் பிறகு அதே ஆண்டில் தன் தொழில்நுட்பத்தை வணிகமயப் படுத்தியதற்காக இண்டெல்லின் தொழில்முனைவு ஊக்க விருதையும் பெற்றுள்ளார்.
இவர் 2016 ஜனவரியில் இருந்து வேல்சு, பென்கோயதில் அமைந்த பிரித்தானிய சோனி தொழில்நுட்ப மையத்தில் பணியில் அமர்த்தப்பட்டார். இங்கு இவர் யப்பானோடு இணைந்து உயர்நிலை பொருளாக்கத் தொழில்நுட்பத்தை வளர்த்தெடுக்கும் பணிக்குத் தலைமையேற்கிறார். இவர் இதற்காக தொலைவரி இதழில் 2017 இல் 35 ஆம் பட்டியலில் உயர்நிலை 50 பேரில் ஒருவராகத் தேர்வு செய்யப்பட்டுள்ளார். இவர் இங்கிலாந்து ஆம்ப்சயரில் உள்ள வேல்சு ஆல்டன் கான்வெண்ட் பள்ளியில் பொறியியல் கல்வித் திட்ட இயக்குநராகவும் புரவலராகவும் உள்ளார் . ஜோன்சு அறிவியல் கருவியாக்கத்தில் வணங்கத்தகுந்த பணியாற்றும் இலிவர் குழுமத்தினர் என இலண்டன் நகரில் உள்ள அந்தக் குழுமத்தால் அதன் 84 ஆம் ஆண்டில் இவர் பாராட்டப்பட்டார்.
இவர் 1994 ஜூலை 22 இல் கார்டிப்பில் பிறந்தார். இவரது இளமக் காலத்தில் இவரின் தந்தையார் கிளமார்கன்வேலில் இருந்த புனைத ஆதனில் வானூர்தி மின்பணியளராகப் பணிபுரிந்தார் . இவர் கார்டிப் நகரத்து திரெமோர்ப்பாவில் உள்ள வில்லோசு உயர்நிலைப் பள்ளியில் தன் பதினைந்தாம் அகவை வரை கல்வி பயின்றார். இங்கு இவர் கெல்த் ஆதன் ஆலனிடம் மேனிலைப் பள்ளி மட்டம் வரை மின்னணுவியல் கற்றார். ஆலனே இவரது முன்காட்டுப் பாத்திரமாகவும் மாறினார்.
2017 ஆம் ஆண்டின் அறிவியல், தொழில்நுட்பம், புதுமையாக்க வகையினத்துக்கான புனித டேவிடு விருது - ஜோன்சு மீனா உபாத்தியாயா விடம் தோற்றாலும் இவர் "இந்த விருதுக்கான வல்லமை மிக்க எதிர்கால வெற்றியாளராக் கருதி விருது தரப்பட்து"
அனுமார் இமயமலையின் கந்தமாதன மலை எனும் துரோண கிரியை அடைந்து, சஞ்சீவினிச் செடிகளைப் பறிக்கையில், அவ்விடத்தில் போலித் துறவி வேடத்தில் வந்த காலநேமி, அனுமாரை வரவேற்று, அருகில் உள்ள ஏரியில் குளித்து விட்டு வந்தால் சஞ்சீவினி செடிகளைப் பறித்துத் தருவதாகக் கூறுகிறார். அனுமார் ஏரியில் குளிக்கையில், காலநேமி ஏவிய மாய முதலை, அனுமாரைக் கொல்ல வருகையில், அனுமார் அம்முதலையைக் கொல்கிறார். அனுமார் கையால் இறந்த முதலை அப்சரசாக மாறி, தான் ஒரு முனிவரால் சாபம் பெற்ற வரலாற்றைக் கூறி, காலநேமியின் சதித் திட்டத்தை அனுமாருக்கு எடுத்துரைக்கிறாள். பின்னர்க் காலநேமியைக் கொன்று, விடிவதற்குள் சஞ்சீவினிச் செடிகள் பறித்து, இலக்குவனைக் காக்கக் கூறுகிறாள். அனுமானும் காலநேமியைக் கொன்று, சஞ்சீவினிச் செடிகளுடன் கூடிய மலைக்குன்றைத் தூக்கிக் கொண்டு, இலங்கை திரும்பி, இலக்குவனைக் காக்கிறார்.
காலநேமி, மாரீசனின் மகன் ஆவார். இந்திரசித்து[ - [[இலட்சுமணன் இடையே நடைபெற்ற போரில், இந்திரசித்து ஏவிய மின்னல் அஸ்திரத்தால், இலட்சுமணன் மூர்ச்சையாகி மயங்கி வீழ்ந்தார். இலட்சுமணனைக் காக்க, இலங்கை அரச மருத்துவர் சுசேனரின் அறிவுரைபடி, இமயமலையில் வளரும் சஞ்சீவினி எனும் மூலிகை மருந்துச் செடிகளைப் பறிக்கச் சென்ற அனுமாரைக் கொல்ல காலநேமியை இந்திரசித்து அனுப்பி வைக்கிறார். இறுதியில் காலநேமியைக் கொன்று, அனுமார் சஞ்சீவினி மூலிகைச் செடிகள் வளரும் குன்றைக் கொணர்ந்து இலக்குவனின் மூர்ச்சையைத் தெளிய வைக்கப்படுகிறார்.